CELEX: 32022D0155
Language: bg
Date: 2022-01-31 00:00:00
Title: Решение за изпълнение (ЕС) 2022/155 на Комисията от 31 януари 2022 година за удължаване на срока на действието, предприето от Изпълнителния орган на Обединеното кралство за здраве и безопасност, с което се разрешават предоставянето на пазара и употребата на биоцида Clinisept + Skin Disinfectant в съответствие с член 55, параграф 1 от Регламент (ЕС) № 528/2012 на Европейския парламент и на Съвета (нотифицирано под номер С(2022) 457) (само текстът на английски език е автентичен)

4.2.2022   
               
               
                  BG
               
               
                  Официален вестник на Европейския съюз
               
               
                  L 25/20
               
            
         РЕШЕНИЕ ЗА ИЗПЪЛНЕНИЕ (ЕС) 2022/155 НА КОМИСИЯТА
         от 31 януари 2022 година
         за удължаване на срока на действието, предприето от Изпълнителния орган на Обединеното кралство за здраве и безопасност, с което се разрешават предоставянето на пазара и употребата на биоцида Clinisept + Skin Disinfectant в съответствие с член 55, параграф 1 от Регламент (ЕС) № 528/2012 на Европейския парламент и на Съвета
         
            
               (нотифицирано под номер С(2022) 457)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 55, параграф 1, трета алинея от него, във връзка с член 5, параграф 4 от Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия,
         като има предвид, че:
         
                     (1)
                  
                  
                     На 5 май 2021 г. Изпълнителният орган на Обединеното кралство за здраве и безопасност („компетентният орган на Обединеното кралство“), от името на Изпълнителния орган за здраве и безопасност за Северна Ирландия, прие решение в съответствие с член 55, параграф 1, първа алинея от Регламент (ЕС) № 528/2012 да разреши до 1 ноември 2021 г. предоставянето на пазара и употребата на биоцида Clinisept + Skin Disinfectant („действието“). Компетентният орган на Обединеното кралство уведоми Комисията и компетентните органи на държавите членки за действието и за основанията за него, в съответствие с член 55, параграф 1, втора алинея от същия регламент.
                  
               
                     (2)
                  
                  
                     Съгласно информацията, предоставена от компетентния орган на Обединеното кралство, действието е било необходимо с цел опазване на общественото здраве. На 11 март 2020 г. Световната здравна организация (СЗО) обяви, че взривът от болестта, причинена от коронавирус (COVID-19), може да се характеризира като пандемия. Правителството на Обединеното кралство обяви риска за Обединеното кралство за „висок“ и на 23 март 2020 г. влязоха в сила ограничителни мерки. Използването на дезинфектанти за ръце на алкохолна основа се препоръчва от СЗО като превантивна мярка срещу разпространението на COVID-19, алтернативна на измиването на ръцете със сапун и вода.
                  
               
                     (3)
                  
                  
                     Clinisept + Skin Disinfectant съдържа като активно вещество активен хлор, освободен от натриев хипохлорит. Активният хлор, освободен от натриев хипохлорит, е одобрен за употреба в биоциди от продуктов тип 1 (Хигиена на човека), определен в приложение V към Регламент (ЕС) № 528/2012.
                  
               
                     (4)
                  
                  
                     След избухването на пандемията от COVID-19 дезинфектантите за ръце станаха обект на изключително голямо търсене в Обединеното кралство, което доведе до безпрецедентен недостиг в снабдяването с такива продукти. Преди въпросното действие в Обединеното кралство съществуваха малко на брой дезинфектанти за ръце, разрешени в съответствие с Регламент (ЕС) № 528/2012. COVID-19 представлява сериозна заплаха за общественото здраве в Обединеното кралство, а наличието на допълнителни дезинфектанти за ръце е от решаващо значение за предотвратяване на разпространението му.
                  
               
                     (5)
                  
                  
                     На 29 октомври 2021 г. Комисията получи обосновано искане от компетентния орган на Обединеното кралство, от името на Изпълнителния орган за здраве и безопасност за Северна Ирландия, да разреши удължаване на срока на действието в Обединеното кралство по отношение на Северна Ирландия, в съответствие с член 55, параграф 1, трета алинея от Регламент (ЕС) № 528/2012. Обоснованото искане беше отправено въз основа на опасения, че COVID-19 ще продължи да бъде заплаха за общественото здраве и след 1 ноември 2021 г., както и на съображението, че допускането на допълнителни дезинфектанти за ръце на пазара е от решаващо значение за ограничаването на опасността, породена от COVID-19.
                  
               
                     (6)
                  
                  
                     Според компетентния орган на Обединеното кралство търсенето на дезинфектанти за ръце остава високо, поради което е необходимо да се удължи срокът на действието в Обединеното кралство по отношение на Северна Ирландия.
                  
               
                     (7)
                  
                  
                     Дружествата, които са получили дерогации за дезинфектанти за ръце в съответствие с член 55, параграф 1, първа алинея от Регламент (ЕС) № 528/2012 след като СЗО обяви пандемия, бяха насърчени възможно най-скоро да поискат редовно разрешение за своя продукт. До момента обаче компетентният орган на Обединеното кралство не е получил нови заявления за редовно разрешение за продукти.
                  
               
                     (8)
                  
                  
                     Тъй като COVID-19 продължава да представлява опасност за общественото здраве и тази опасност не може да бъде адекватно овладяна в Обединеното кралство по отношение на Северна Ирландия, без да бъде разрешено допускането на пазара на допълнителни дезинфектанти за ръце, е целесъобразно да се разреши на компетентния орган на Обединеното кралство да удължи срока на действието в Обединеното кралство по отношение на Северна Ирландия.
                  
               
                     (9)
                  
                  
                     Като се има предвид че срокът на действието изтече на 1 ноември 2021 г., настоящото решение следва да се прилага с обратно действие.
                  
               
                     (10)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            Изпълнителният орган на Обединеното кралство за здраве и безопасност, от името на Изпълнителния орган за здраве и безопасност за Северна Ирландия, може да удължи до 6 май 2023 г. срока на действието, с което се разрешават предоставянето на пазара и употребата на биоцида Clinisept + Skin Disinfectant в Обединеното кралство по отношение на Северна Ирландия.
         
         
            Член 2
            Адресат на настоящото решение е Изпълнителният орган на Обединеното кралство за здраве и безопасност, от името на Изпълнителния орган за здраве и безопасност за Северна Ирландия.
            То се прилага от 2 ноември 2021 г.
         
         
            Съставено в Брюксел на 31 януари 2022 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 167, 27.6.2012 г., стр. 1.